पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। यदि आपको कोई भी बैंक या इंश्योरेंस कंपनी फोन के द्वारा बड़े-बड़े वादे कर रही है तो आप सचेत हो जाइए, क्योंकि आप ठगी के शिकार हो सकते हैं। जिला उपभोक्ता फोरम में एक उपभोक्ता ने शिकायत की थी एक बैंक ने उसे लुभावने वादे देकर उसे मेडिक्लेम पॉलिसी दी और अपने वादे को पूरा नहीं किया। जब इसकी शिकायत अधिकारियों से की तो उन्होंने उनकी पॉलिसी रद्द कर दी। दोनों पक्षों को सुनने के बाद उपभोक्ता फोरम ने बैंक को आपसी समझौते के आधार पर आवेदक को पांच हजार रुपए क्षतिपूर्ति देने और अनापत्ति प्रमाणपत्र जारी करने सिफारिश की।
आवेदक ओम प्रकाश सेठिया ने जिला उपभोक्ता फोरम में शिकायत की थी कि आईसीआईसीआई बैंक ने फोन पर आईसीआईसीआई की लोम्बार्ड जनरल इंश्योंरेस कंपनी की मेडी क्लेम पॉलिसी लेने की बात की थी। जब ने फोन कर्ता को बताया कि उन्होंने पहले से ही मेडिक्लेम पॉलिसी ली हुई है।
इस पर बैंक ने बताया चूंकि आप बैंक के पुराने क्रेडिट कार्ड होल्डर है इसलिए इस पॉलिसी के लिए कोई प्रीमियम नहीं देना पड़ेगा। केवल दिखावे के लिए तीन माह तक आपको प्रीमियम देना पड़ेगा जो बाद में वापस कर दिया जाएगा।
उन्होंने फोरम को बताया कि कंपनी ने जो वादा किया था वो पूरा नहीं किया। यही नहीं तीन माह के बाद भी प्रीमियम की राशि क्रेडिट कार्ड से कटती रही। जब उन्होंने इसकी शिकायत आईसीआईसीआई बैंक के अधिकारियों से की तो उन्होंने उनकी पॉलिसी ही रद्द कर दी। फोरम में हुई सुनवाई के बाद आईसीआईसीआई बैंक ने अपनी गलती स्वीकार की।
फोरम ने आपसी समझौते के तहत आईसीआईसीआई बैंक को शिकायतकर्ता को पांच हजार रुपए क्षतिपूर्ति देने और अनापत्ति प्रमाणपत्र जारी करने की सिफारिश की। आपसी समझौते के दौरान फोरम में अध्यक्ष और दोनों सदस्य उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn